Toshkent shahar Mirobod tumani S.Azimov ko‘chasida joylashgan ko‘p qavatli uydagi xonadonlarning birida gaz-havo aralashmasi chaqnashi sodir bo‘ldi. Favqulodda vaziyatlar vazirligi xabariga ko‘ra, hodisa bugun, 30 dekabr kuni soat 08:21 da ro‘y bergan. Ushbu hodisa oqibatida bir kishi jarohatlangani aytiladi. Voqea joyiga Favqulodda vaziyatlar vazirligi rahbariyati va boshqa ixtisoslashtirilgan tuzilmalar vakillari yetib borgan. Qo‘shimcha ma’lumotlar yaqin daqiqalarda taqdim etilishi ma’lum qilingan.